EL Επίσημη Εφημερίδα της Ευρωπαϊκής Ένωσης L 95/9

ΚΑΝΟΝΙΣΜΌΣ (ΕΚ) αριθ. 296/2009 ΤΗΣ ΕΠΙΤΡΟΠΉΣ

της 8ης Απριλίου 2009

σχετικά με τους λεπτομερείς κανόνες διοικητικής συνδρομής για τις εξαγωγές ορισμένων τυριών που υπάγονται σε ποσοστώσεις και πληρούν τα κριτήρια ειδικής μεταχείρισης κατά την εισαγωγή στις Ηνωμένες Πολιτείες της Αμερικής

(Αναδιατύπωση)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 172 παράγραφος 2, σε συνδυασμό με το άρθρο 4,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 2248/85 της Επιτροπής, της 25ης Ιουλίου 1985, για λεπτομέρειες εφαρμογής της διοικητικής βοήθειας κατά την εξαγωγή ορισμένων τυρών που υπάγονται στο καθεστώς των ποσοστώσεων που δύναται να τύχει ειδικής μεταχειρίσεως κατά την εισαγωγή στις Ηνωμένες Πολιτείες της Αμερικής (2) τροποποιήθηκε ουσιαστικά κατ’ επανάληψη (3). Δεδομένου ότι πρόκειται να γίνουν περαιτέρω τροποποιήσεις, κρίνεται σκόπιμο να αναδιατυπωθεί για λόγους σαφήνειας.

(2) Η Κοινότητα και οι Ηνωμένες Πολιτείες της Αμερικής συμφώνησαν στο πλαίσιο της ΓΔΣΕ να επιτραπεί η εισαγωγή στις Ηνωμένες Πολιτείες τυριού κοινοτικής καταγωγής που υπάγεται σε ποσοστώσεις από την 1η Ιανουαρίου 1980. Η συμφωνία αυτή εγκρίθηκε με την απόφαση 80/272/ΕΟΚ του Συμβουλίου (4).

(3) Οι Ηνωμένες Πολιτείες της Αμερικής δεσμεύθηκαν να λάβουν όλα τα αναγκαία μέτρα ώστε η διαχείριση της ποσόστωσης να πραγματοποιηθεί κατά τρόπο που να επιτρέπει την πλήρη χρησιμοποίησή της. Βάσει της κτηθείσας πείρας κρίνεται σκόπιμο να ενισχυθεί η διοικητική συνεργασία με τις Ηνωμένες Πολιτείες της Αμερικής για να εξασφαλιστεί η πλήρης χρησιμοποίηση των ποσοστώσεων ορισμένων τυριών κοινοτικής καταγωγής. Συνεπώς, τα σχετικά τυριά πρέπει να συνοδεύονται από πιστοποιητικό που εκδίδεται από τις αρμόδιες κοινοτικές αρχές.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εξαγωγή στις Ηνωμένες Πολιτείες της Αμερικής (συμπεριλαμβανομένου του Πόρτο Ρίκο και των νήσων της Χαβάης) των τυριών «Swiss or Emmentaler cheese with eye formation» που υπάγονται στις διακρίσεις 0406.90.44 έως 0406.90.48 του Harmonised Tariff Schedule of the United States και υπόκεινται σε ποσοστώσεις, η αρμόδια αρχή του κράτους μέλους εξαγωγής εκδίδει, μετά από αίτηση του εξαγωγέα, πιστοποιητικό σύμφωνα με το υπόδειγμα του παραρτήματος I.

Άρθρο 2

1. Τα έντυπα που αναφέρονται στο άρθρο 1 τυπώνονται σε λευκό χαρτί διαστάσεων 210 × 296 χιλιοστών, στα αγγλικά. Κάθε πιστοποιητικό φέρει αύξοντα αριθμό που δίδεται από την αρχή έκδοσης. Τα κράτη μέλη εξαγωγής μπορούν να απαιτήσουν τα πιστοποιητικά που εκδίδονται στο έδαφός τους να συντάσσονται στην επίσημη γλώσσα τους ή σε μία από τις επίσημες γλώσσες τους, επιπλέον της αγγλικής.

2. Κάθε πιστοποιητικό καταρτίζεται σε πρωτότυπο και τουλάχιστον δύο αντίγραφα. Τα αντίγραφα φέρουν τον ίδιο αύξοντα αριθμό με το πρωτότυπο. Το πρωτότυπο και τα αντίγραφα συμπληρώνονται με τυπογραφικούς χαρακτήρες ή με χειρόγραφους χαρακτήρες, με κεφαλαία, με μελάνι.

Άρθρο 3

1. Το πιστοποιητικό και το αντίγραφό του εκδίδονται από την αρχή η οποία ορίζεται για τον σκοπό αυτό από το κράτος μέλος εξαγωγής.

2. Η αρχή έκδοσης διατηρεί αντίγραφο του πιστοποιητικού. Το πρωτότυπο και το άλλο αντίγραφο υποβάλλονται στο τελωνείο της Κοινότητας όπου έχει κατατεθεί η διασάφηση εξαγωγής.

3. Το τελωνείο που αναφέρεται στην παράγραφο 2 συμπληρώνει την ενδεδειγμένη θέση στο πρωτότυπο και επιστρέφει το πιστοποιητικό στον εξαγωγέα ή στον αντιπρόσωπό του. Διατηρεί το αντίγραφο.

Άρθρο 4

Το πιστοποιητικό ισχύει μόνο εάν είναι δεόντως θεωρημένο από το τελωνείο. Καλύπτει την ποσότητα τυριού που αναφέρεται σε αυτό και πρέπει να υποβληθεί στις τελωνειακές αρχές των Ηνωμένων Πολιτειών της Αμερικής. Ωστόσο, ποσότητα που υπερβαίνει κατά 5 % κατ’ ανώτατο όριο την ποσότητα που αναφέρεται στο πιστοποιητικό θεωρείται ότι καλύπτεται από αυτό.

Άρθρο 5

Τα κράτη μέλη λαμβάνουν όλα τα μέτρα που είναι αναγκαία για τον έλεγχο της καταγωγής, του τύπου, της σύνθεσης και της ποιότητας των τυριών για τα οποία εκδίδονται τα πιστοποιητικά.

Άρθρο 6

Ο κανονισμός (ΕΟΚ) αριθ. 2248/85 καταργείται.

Οι παραπομπές στον κανονισμό που καταργείται θεωρούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙΙ.

Άρθρο 7

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Απριλίου 2009. Για την Επιτροπή Mariann FISCHER BOEL Μέλος της Επιτροπής

(1) ΕΕ L 299 της 16.11.2007, σ. 1.

(2) ΕΕ L 210 της 7.8.1985, σ. 9.

(3) Βλέπε παράρτημα II.

(4) ΕΕ L 71 της 17.3.1980, σ. 129.

ΠΑΡΑΡΤΗΜΑ I ΕΥΡΩΠΑΪΚΗ ΚΟΙΝΟΤΗΤΑ